Naftna mrlja se širi; nestrpljenje raste
Naftna mrlja sada je veličine kao savezne države Merilend i Delaver zajedno, a BP još ne zna kada će uspeti da zaustavi curenje 
Naftni gigant BP je najavio da će najranije sutra pokušati da muljem zapuši cev iz koje se nafta izliva, ali za sada se stanje pogoršava iz sata u sat. U medjuvremenu, Bela kuća pokušava da objasni javnosti zašto se država više ne angažuje po ovom pitanju. Komentar adminstracije na zahteve da se BP zameni je - “čime”? Neki ovu katastrofu već nazivaju “Obaminom Katrinom”. Predsednik medjutim tvrdi da situaciju drži pod kontrolom. kaže Barak Obama. Skoro mesec dana javnosti se prikazuju snimci ekološke katastrofe iz vazduha na kojima se vide crne mrlje na površini nekada kristalno plave vode. Ali pored snimka oštećene cevi iz koje ističu hiljade galona nafte dnevno koji je objavio BP, javnost nije imala priliku da vidi šta se dogadja ispod površine okeana i kako sve ovo utiče na podvodni svet. TV mreža ABC zamolila je glavnog dopisnika emisije “Planet Green”, Filipa Kustoa – unuka čuvenog okeanografa Žaka Kustoa – da zaroni direktno u naftnu mrlju. Cilj je bio da se vidi da li hemikalije, kojima je okean zasut, zaista rastvaraju naftu kako tvrde stručnjaci BP-a. Na žalost, sada se u vodi nalazi smeša nafte i hemikalija nalik omanjim kapljicama koje mogu lako da udju u riblji i ptičji krvni sistem. zaključuje Filip Kusto. Na obali, strpljenje stanovnika Luizijane je na izmaku. Administracija je situaciju u Luizijani proglasila “ribarskom katastrofom”. U ribarskoj industriji, koja Luizijani donosi skoro 2 i po milijarde dolara zarade, zaposleno je 27 hiljada ljudi. Direktori BP-a obećali su ribarima da će im nadoknaditi gubitke, ali Nikola Zarak kaže da to nije dovoljno. kaže ribar Zarak. Drugi su zabrinuti zbog predstojeće sezone uragana. zabrinuta je stanovnica Luizijane, En Girfajs. Problem je u tome što, za razliku od plaža, močvara ne može da se očisti. Guverner Luizijane, Bobi Džindal upozorava da bi cela obala mogla bude prekrivena naftom ukoliko ne dobije dodatnu pomoć. poručuje Džindal. Izvršni direktor BP-a, Toni Hejvord u ponedeljak je došao u iznenadnu posetu plažama na kojima je uočena nafta i izjavio - . Obalska straža ponavlja iz dana u dan da nije logično da američka vlada preuzme čišćenje ovog haosa od BP-a, jer naftna kompanija ima stručnjake, opremu i dovoljno kadrova da reši problem.